stanford-oval/wikipedia huggingface dataset:
Turun vanhankaupungin kehittämissuunnitelma
Turun vanhankaupungin alue

Vanhankaupungin kehittämisen alue muodostuu suunnitelmassa Turun historiallisesta keskustasta ja yliopistojen alueesta. Alue ulottuu Vanhan Suurtorin ympäristöstä nykyiselle Helsinginkadulle ja rajoittuu lännessä Aurajokeen ja idässä Hämeenkatuun. Vanhankaupungin kaupunkikuva on peräisin pääosin 1800-luvulta, mutta useissa Suurtoria ympäröivissä rakennuksissa on keskiaikaisia kellareita ja seinärakenteita. Piispankatu on säilynyt 1800-luvulla sijainneella paikallaan. 1800-luvun lopulla keskustan korttelialue ulottui Tuomiokirkolta Piispankadun molemmin puolin Tuomaanpuistoon saakka ja Yliopistonmäen lounaisrinteille. Alueella sijaitsevat puistot: Porthaninpuisto, Brahenpuisto, Tuomiokirkkopuisto ja Tuomaanpuisto ovat kaikki 1800-luvulta.
Alueen tunnetuimmat rakennukset ovat: Turun tuomiokirkko (valmistunut 1200-luvun lopulla), Akatemiatalo (valmistunut 1815), Brinkkalan talo (varhaisimmat tiedot 1500-luvulta), Vanha raatihuone (1736) ja Arkkipiispantalo (1890).
Alueen nykytilanne ja kehittämispotentiaali

Suunnitelman nykytilanteen kartoituksessa Vanhankaupungin alueen todetaan olevan nykyisin toiminnallisesti unelias. Alueella on yksipuolinen toiminnallinen rakenne ja toiminnoista vain pieni osa on tarkoitettu laajalle asiakaskunnalle tai alueella vierailijoille. Monenlaisille tapahtumille soveliaat aukiot täyttyvät hyvin harvoin. Alueen sisäisen liikenteen kävelyreitit ja pyörätiet ovat puutteelliset. Alueella on mielenkiintoisia sisä- ja ulkotiloja, mutta niiden roolit kaupunkitiloina ovat määrittelemättä. Alueen kaupallinen tarjonta on kehittymätöntä. Aurajoen ranta ja rannan reitti kaipaavat uudistamista ja oleskelupaikkoja.
Alueen kehittämispotentiaali vetovoimaiseksi matkailukohteeksi ja viihtyisäksi asuin- ja vapaa-ajantoimintojen alueeksi muodostuu alueen kauneudesta ja viihtyisyydestä kaupunkitilana Aurajokimaisemineen, puistoineen ja vanhoine rakennuksineen. Alueen ja sen rakennusten arvo Suomen kulttuurihistorian näkökulmasta on merkittävä vetovoimatekijä. Yliopistojen rooli historiallisen keskustan kupeessa on aluetta elävöittävä.
Kehittämissuunnitelman ehdotukset

Kehittämissuunnitelmaa ovat olleet valmistelemassa alueen keskeiset kiinteistönomistajat: Suomen Yliopistokiinteistöt, Stiftelsen för Åbo Akademi, Turun ja Kaarinan seurakuntayhtymä, Turun kaupunki, Turun yliopisto, Turun Yliopistosäätiö, Turun Ylioppilaskyläsäätiö ja Åbo Akademi. Työhön osallistuivat Lundén Architecture Company ja Demos Helsinki.
Alueen keskeiset kiinteistönomistajat valmistelivat tahoillaan omia rakentamisen ja kiinteistöjensä kehittämisen suunnitelmia. Kaupungin kutsumana saman pöydän ääressä suunniteltiin, miten aluetta voitaisiin kehittää kokonaisuutena ja saada sijoittajat kiinnostumaan alueesta. Kehittämistyössä selvitettiin alueen rakennuskannan muutostarpeita, kartoitettiin paikkoja uusille rakennuksille ja tarpeita alueen julkisille tiloille.
Alueen läpikulkevien reittien rakentaminen eheämmiksi ja selvemmiksi nousi yhdeksi tärkeimmistä toimenpiteistä alueen kehittämiseksi. Yhtä tärkeäksi nousi Aurajoen rantojen hyödyntäminen alueen vetovoiman kehittämisessä. Aluetta on tarkoitus kehittää kampusalueena, kulttuurin ja palvelujen alueena sekä asuinalueena. Ympärivuotokautisuuden luomiseksi tarvitaan selkeitä alueellisia kokonaisuuksia ja pelisääntöjä.
Kehittämissuunnitelman toteutuksessa tähdätään vuoteen 2029, jolloin Turku täyttää 800 vuotta.
Kuvia alueen rakennuksista ja puistoista

Turun tuomiokirkko
Turun tuomiokirkko ja Brahenpuisto
Turun akatemiatalo
Brinkkalan talo
Vanha raatihuone
Arkkipiispantalo
Turun yliopisto
Turun yliopiston kirjaston päärakennus
Åbo Akademi
Åbo Akademin teologisen tiedekunnan päärakennus
Tuomiokirkkopuisto
Säteenseuranta

POV-Ray-ohjelmalla luotu kuva. Palloista heijastuu ympäristö.
Säteenseuranta tai säteenjäljitys (engl. ray tracing) tarkoittaa kuvan luomista tietokoneella valonsäteiden kulkua (sädeoptiikkaa) jäljittelevän tietokoneohjelman avulla. Tätä kuvan luovaa ohjelmaa sanotaan ray traceriksi ja kuvan luomista renderöinniksi.
Kyseessä on valaistuksen simulointi tietokoneohjelmalla.
Historia

Termi säteenseurannalle on peräisin tavasta, jolla linssien toimintaa mallinnettiin paperille. Samaa menetelmää yritettiin soveltaa tietokoneilla, mutta 1960-luvun tietokoneet olivat liian hitaita ja menetelmä jäi pois suosiosta. Vuonna 1968 Arthur Appel julkaisi artikkelin Some techniques for shading machine renderings of solids, joka käsittelee varjoja ja värejä sekä valon säteiden kohtaamista kappaleissa. Turner Whitted esitti vuonna 1980 parannetun menetelmän.
Myöhemmin tietokoneiden tehon parannuttua menetelmää laajennettiin ja parannettiin erilaisten optisten ilmiöiden käsittelyyn.
Menetelmä > Reaaliaikainen säteenseuranta

Videopeleissä säteenseurantaa käytetään rasterointimenetelmän kanssa, jossa säteenseurannalla tuotetut varjot ja valaistus yhdistetään. Säteenseurantaa voidaan käyttää heijastuksille ja varjoille parantamaan kuvan laatua, jolloin se helpottaa kehittäjän työtä. Ilman säteenseurantaa on käytettävä varjokarttoja (engl. shadow mapping) varjojen esittämiseen ja valaistukseen voidaan käyttää valaistuksen "leipomista" valaistuskartalla (engl. light baking, engl. lightmap) etukäteen. 2000-luvun alussa ehdotettiin tietorakenteiden muodostamista geometriatiedosta käsittelyn nopeuttamiseen, mutta tuolloin olemassa olleet käskykannat eivät voineet tehdä näin tehokkaasti. Grafiikkaprosessoreihin lisätty säteenseurannan tuki ei kokonaan korvaa rasterointia, vaan sitä käytetään tiettyihin valikoituihin tehosteisiin laskennallisen vaativuuden johdosta. Lisäksi sitä voidaan käyttää vain tiettyihin kappaleisiin ja vain toissijaisiin säteisiin, jotka vaikuttavat näyttävimpiin kohtiin.
Ohjelmistot

Esimerkkejä säteenseurantaohjelmista ovat avoimen lähdekoodin POV-Ray ja suomalainen kaupallinen Realsoft 3D.
Aiheesta muualla

Kuvia tai muita tiedostoja aiheesta Säteenseuranta Wikimedia Commonsissa
Maya- ja Mental Ray -ohjelmilla luotu kuva.
$not

$not vuonna 2020.
$NOT (oik. Edy Edouard, s. 16. joulukuuta 1997) on yhdysvaltalainen rap-artisti, laulaja ja lauluntekijä.
Edouard syntyi New Yorkissa, mutta muutti 7-vuotiaana West Palm Beachiin Floridaan, jossa hän aloitti uransa SoundCloudissa vuonna 2016. Edouard nousi kuuluisuuteen julkaisemalla sinkkunsa "Gosha" syyskuussa 2018.
Aikainen elämä

Edouard muutti West Palm Beachiin, Floridaan 7-vuotiaana.
Ura > 2017: Uran alku

Edouard aloitti uransa vuonna 2016 lukion aikana. Häntä inspiroi muun muassa Xavier Wulf, Bones, Yung Lean, Lil Wayne ja Tyler, The Creator.
Ura > 2018-2019: The Ti$$ue Files ja "Gosha"

24. huhtikuuta 2018, $NOT julkaisi ensimmäisen EP:n nimeltään The Ti$$ue Files, mukana Cameronazi ja Subjectz. Tämä EP oli $NOT:in edeltävä julkaisu ennen "Gosha":n julkaisua 7. syyskuuta 2018. $NOT:in single "Billy Boy" oli mukana HBO:n amerikkalaisen teinidraaman "Euphoria" pilottijaksossa.
Ura > 2020-nykyaika: - Tragedy + ja Beautiful Havoc

Sinkkujen "Gosha" ja "Megan" kuuluisuuden jälkeen, $NOT allekirjoitti sopimuksen levy-yhtiön 300 Entertainment kanssa. 6. marraskuuta 2020, $NOT julkaisi debyyttialbuminsa,  - Tragedy +, jossa mukana Maggie Lindemann ja Wifisfuneral ja sisältää edellä mainitut sinkut.
24. syyskuuta 2020, $NOT julkaisi "Revenge", hänen ensimmäinen singlen hänen toiselta albumilta, ja Cole Bennettin ohjaaman musiikkivideon rinnalla hänen multimediayrityksessään Lyrical Lemonade. $NOT yhdistyi Flo Millin kanssa projektin toiselle singlelle "Mean" 15. lokakuuta 2020. $NOT julkaisi 30. lokakuuta 2020 hänen toisen studioalbumin nimeltään Beautiful Havoc. Projektissa oli mukana Iann Dior, Denzel Curry ja Flo Milli, ja se debytoi sijalle 172. Billboard 200-listalla. $NOT julkaisi viisi musiikkivideota albumin julkaisun jälkeen: "Who Do I Trust" 5. marraskuuta 2020, "Watch Out" 13. joulukuuta 2020, "Like Me" 15. tammikuuta 2021, "Sangria" (mukana Denzel Curry) 17. helmikuuta 2021, ja "Life" 30. maaliskuuta 2021.
9. huhtikuuta 2021, $NOT julkaisi singlen "Whipski", jossa on mukana rap-artisti Lil Skies. Whipskistä tuli Edouardin ensimmäinen kappale, joka ylsi Bubbling Under Hot 100 Singles -listalle.
Diskografia > Albumit

- Tragedy +  (2020)
Beautiful Havoc (2020)
Diskografia > EP:t

The Ti$$ue Files (2018)
Käännös suomeksi
Karuizawa

| Karuizawa |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Pinta-ala:  
 – Kokonaispinta-ala:  156 km²
Väkiluku (2020):  19 197
 – Väestötiheys:  123 as./km²
Infobox OKVirheellinen NIMI-arvo: 
Karuizawa (jap. 軽井沢町, Karuizawa-machi) on maaseutukaupunki Japanin Naganon prefektuurissa. Siellä asuu 19 197 asukasta, sen pinta-ala on 156 neliökilometriä ja väestötiheys 123 asukasta neliökilometrillä.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 15 345 |  |
| 2000 | 16 181 | +836 |
| 2005 | 17 144 | +963 |
| 2010 | 19 018 | +1 874 |
| 2015 | 18 994 | -24 |
| 2020 | 19 197 | +203 |
Ilmasto

Lämpimin kuukausi Karuizawassa on elokuu, jolloin keskilämpötila on 20,5 celsiusastetta ja keskimääräinen ylin lämpötila 24,5 astetta. Kylmin taas on tammikuu, ja silloin keskilämpötila on –4,4 astetta ja keskimääräinen kylmin lämpötila –7,8 astetta. Korkein sadanta on heinäkuussa, 213 millimetriä. Korkein ilmankosteus kuitenkin on syyskuussa, 84 %. Sadepäiviä on heinä- ja elokuussa 16.
Miyota

| Miyota |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Pinta-ala:  
 – Kokonaispinta-ala:  58,79 km²
Väkiluku (2020):  15 563
 – Väestötiheys:  264,7 as./km²
Infobox OKVirheellinen NIMI-arvo: 
Miyota (jap. 御代田町, Miyota-machi) on maaseutukaupunki Japanin Naganon prefektuurissa. Siellä asuu 15 563 asukasta, sen pinta-ala on 58,79 neliökilometriä ja väestötiheys 264,7 asukasta neliökilometrillä.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 12 573 |  |
| 2000 | 13 412 | +961 |
| 2005 | 14 124 | +712 |
| 2010 | 14 738 | +614 |
| 2015 | 15 184 | +446 |
| 2020 | 15 563 | +379 |
Ilmasto

Miyotan keskilämpötila on 10,1 celsiusastetta. Sen lämpimin kuukausi on elokuu, jolloin keskiarvoltaan korkein lämpötila on 26,4 astetta ja keskilämpötila on 22,2 astetta. Kylmin kuukausi on tammikuu, jolloin keskilämpötila on -2,1 astetta ja alin keskimääräinen lämpötila -5,4 astetta. Sadannaltaan suurin kuukausi on heinäkuu: 213 millimetriä.
Valko-Venäjän sosiaalidemokraattinen puolue

| Valko-Venäjän sosiaalidemokraattinen puolue |
| --- | --- |
  
Johtaja:  Ihar Barysaŭ
Ideologia:  sosiaalidemokratia
Värit:  punainen, valkoinen
Parlamentti:  0
Infobox OKNimi-testi OK: 
Valko-Venäjän sosiaalidemokraattinen puolue (valkoven. Беларуская сацыял-дэмакратычная партыя (Грамада́), Belaruskaja satsyjal-demakratytšnaja partyja (Hramada)) on sosiaalidemokratiaa edustava puolue. Puolue vastustaa maan presidenttiä, Aljaksandr Lukašenkaa. Puolue kuuluu maailmanlaajuiseen sosialistiseen internationaaliin. Puolueella ei ole koskaan ollut paikkoja parlamentissa.
Vaalihistoria

| Vuosi | Kannatus | Tulos |
| --- | --- | --- |
| 2006 | 2,23 % | tappio |
| 2010 | 1,05 % | tappio |
| 2015 | 4,48 % | tappio |
| 2020 | 10,12 % | tappio |
| Vuosi | Paikat |
| --- | --- |
2008: 0
2012: 0
2016: 0
2019: 0
Käännös suomeksi
Valko-Venäjän parlamenttivaalit 2019

Valko-Venäjän parlamenttivaalit 2019 järjestettiin vuonna 2019 Valko-Venäjällä. Vaaleissa valittiin 110 edustajaa Valko-Venäjän parlamenttiin.
Tulokset

| Puolue | Paikat |
| --- | --- |
Valko-Venäjän kommunistinen puolue: 11
Työväen ja oikeuden republikaaninen puolue: 6
Valko-Venäjän isänmaallinen puolue: 2
Liberaalidemokraattinen puolue: 1
Valko-Venäjän agraaripuolue: 1
Muut: 0
Sitoutumattomat: 89
Käännös suomeksi
Jonathan Iilahti

| Jonathan Iilahti |
| --- | --- |

Henkilötiedot
Syntynyt: 27. huhtikuuta 1992 (ikä 32) Vaasa, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  186 cm
Paino:  80 kg
Pelaajaura
Pääsarjaura:  2011–
Aik. seurat:  Blues (SML) Sport (Mestis/SML) Timrå IK (Allsv.) Tranås AIF (Ruotsi I) Södertälje SK (Ruotsi I) MODO Hockey (Allsv.) Jokipojat (Mestis) KalPa (SML)
NHL-varaus:  175. varaus, 2010 Vancouver Canucks
Jonathan Iilahti (s. 27. huhtikuuta 1992 Vaasa) on suomalainen jääkiekkomaalivahti.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Valko-Venäjä 2010 | jääkiekko |  |
Iilahti pelasi alle 18-vuotiaiden MM-kilpailuissa vuonna 2010, jolloin hän voitti pronssia. Iilahti valittiin Venäjää vastaan pelatun alkulohkon ottelun päätteeksi Suomen ottelun parhaaksi pelaajaksi. Hän kantoi Suomen torjuntavastuun koko turnauksen ajan. Iilahti pelasi myös Euroopan nuorten olympiafestivaaleilla vuonna 2009. Hän oli myös alle 20-vuotiaiden MM-joukkueen ensimmäisessä leiriryhmässä vuonna 2012, mutta Iilahti ja puolustaja Joonas Valkonen pudotettiin ryhmästä ensimmäisen viikon jälkeen. Yhteensä hän on pelannut seitsemän nuorten ja 15 poikien maaottelua.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2010 | U18 | 6 | 5 | 1 | 365 | 17 | 0 | 2.79 | 89,3 |
Smilodon populator

| Smilodon populator |
| --- | --- |
 Smilodon populatorin luuranko argentiinalaisessa museossa.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Alaheimo::  †Sapelihammaskissat Machairodontinae
Suku::  †Smilodon
Laji::  †populator
Kaksiosainen nimi
 † Smilodon populator  Lund, 1842 
Synonyymit
 Smilodon neogaeus (Lund, 1879) Smilodon fatalis (Jefferson, 1991) 
Katso myös
   Smilodon populator Wikispeciesissä   Smilodon populator Commonsissa 
Infobox OKNimi-testi OK: 
Smilodon populator oli Etelä-Amerikassa arviolta 781 000–10 000-luvuilla eaa. elänyt sapelihammaskissalaji. Se oli suurin Smilodon-lajeista ja kasvoi leijonan kokoiseksi. Sen pituus oli 2,1 metriä ja säkäkorkeus 1,2 metriä. Painoa sillä oli keskimäärin noin 400–440 kilogrammaa. Yläleuan kulmahampailla oli pituutta lähes 30 senttimetriä. Smilodon populator kehittyi luultavasti tunnetuimmasta lajista, S. fataliksesta, joka vaelsi Panaman yli noin 2,5 miljoonaa vuotta sitten.lähde? On myös ehdotettu, että S. fatalis ja S. populatoris olisivat tosiasiassa olleet sama laji.
Smilodon populatoriksen ravinto koostui eläimistä. On ehdotettu, että koska lajin edustajat olivat arviolta niin suurikokoisia, myös saaliseläimet olivat suuria. Saaliseläimiä saattoivat olla esimerkiksi Toxodon ja Macrauchenia.lähde?
S. populatoris osasi luultavasti kiivetä.
Afrahat

Afrahat (syyr. ܐܦܪܗܛ, Ap̄rahaṭ; synt. noin 275 – k. 345) oli persialainen merkittävä varhaiskristillinen teologi. Hän edusti syyrialaista kristillisyyttä ja asui koko elämänsä Sassanidien valtakunnassa. Ortodoksinen kirkko ja orientaaliortodoksiset kirkot kunnioittavat häntä pyhimyksenä ja hän on saanut lisänimen Persialainen viisas.
Afrahat eli Sassanidien valtakunnan länsilaidalla ja oli kääntynyt kristinuskoon. Kasteessa hän otti nimen Jaakob, minkä vuoksi hänet on useissa lähteissä sekoitettu suunnilleen samaan aikaan eläneeseen Jaakob Nisibisiläisen. Afrahat kirjoitti muun muassa syyriankielisen Raamatun kommentaarin sekä pääteoksensa Osoituksia, jossa hän käsittelee laajasti teologian eri aiheita.
Demokraattien kansallinen puoluekokous

Vuoden 2016 puoluekokoustunnelmaa, jossa Hillary Clintonista tuli ensimmäinen jommankumman pääpuolueen naispuolinen presidenttiehdokas.
Demokraattien kansallinen puoluekokous (engl. Democratic National Convention, DNC) on Yhdysvaltain demokraattisen puolueen kokous, jossa puolue valitsee virallisesti ehdokkaansa Yhdysvaltain presidentinvaaleihin. Puoluekokouksessa myös päätetään demokraattisen puolueen puolueohjelmasta ja yhdistetään puoluetta.
Nykyään puolueen presidenttiehdokas valitaan käytännössä esivaaleilla, joten presidenttiehdokkaan nimittäminen on lähinnä muodollisuus. Puoluekokous järjestetään neljän vuoden välein.
Puoluekokousedustajien jako

Puolueen presidenttiehdokkaan valitsevat ensisijaisesti puoluekokousedustajat, jotka puolestaan valitaan useiden yksittäisten osavaltioiden osavaltiokokousten ja esivaalien kautta. Valtuutetut luokitellaan kolmeen kategoriaan:
At-large-edustajat jaetaan ja valitaan osavaltiotasolla.
Piirikohtaiset edustajat jaetaan ja valitaan piiritasolla, yleensä kongressin piirin mukaan, mutta joskus myös osavaltion tai territorion osavaltionparlamentin piirien mukaan.
Add-on- tai PLEO -edustajat, jotka mahdollistavat puoluejohtajien ja valittujen virkamiesten edustuksen osavaltiossa.
Sitoutumattomat superedustajat ovat valtuutettuja, joiden äänet eivät ole sidottuja osavaltion osavaltiokokouksen tai esivaalien tulokseen, ja he äänestävät vain siinä tapauksessa, että ehdokkuus on kiistanalainen. Näitä superedustajia voidaan kutsua myös sitoutumattomiksi PLEO-edustajiksi.
Demokraattien puoluekokoukseen osallistuvien puoluekokousedustajien määrä kunkin osavaltion, territorion tai muun poliittisen alajaon osalta kuvataan puolueen joka neljäs vuosi ilmestyvässä demokraattien puoluekokousta koskevassa kutsussa (Call for the Democratic National Convention).
Puoluekokousedustajien jako > Sitoutuneiden edustajien jako > Jakokaava 50 Yhdysvaltain osavaltiolle ja Washington D.C.:lle

Vuodesta 2012 lähtien kullekin Yhdysvaltain 50 osavaltiolle ja Washington D.C.:lle jaettujen edustajien määrä on perustunut kahteen päätekijään: (1) kunkin osavaltion demokraattiselle ehdokkaalle kolmessa viimeisessä presidentinvaalissa antamien äänten osuuteen ja (2) kunkin osavaltion valitsijamiesäänten määrään valitsijamieskokouksessa.
Vuoden 2020 demokraattisen puoluekokouksen laskelmat koostuvat periaatteessa seuraavista kolmesta vaiheesta:
Vaihe 1: Seuraavaa kaavaa käytetään ensin kunkin hallintoalueen jakokertoimen määrittämiseksi:
{\text{Jakokerroin}}={1 \over 2}\times \left({{\text{SDV}}_{\text{2008}}+{\text{SDV}}_{\text{2012}}+{\text{SDV}}_{\text{2016}} \over {\text{TDV}}_{\text{2008}}+{\text{TDV}}_{\text{2012}}+{\text{TDV}}_{\text{2016}}}+{{\text{SEV}} \over 538}\right)
jossa
Vaihe 2: Kunkin osavaltion ja Washington D.C.:n perusedustajat määritetään kertomalla sen jakokerroin 3 200:lla (pyöristettynä lähimpään kokonaislukuun):
{\text{Perusedustajat}}={\text{Jakokerroin}}\times 3200
Vaihe 3: Lopuksi hallintoalueen perusedustajien avulla lasketaan sen piiri-, at-large- ja PLEO -edustajien (puoluejohtajat ja vaaleilla valitut virkamiehet, jotka eivät ole superedustajia) määrä (murtoluvut 0,5 ja sitä suuremmat murtoluvut pyöristetään seuraavaksi suurimpaan kokonaislukuun):
{\text{At-large-edustajat}}={\text{Perusedustajat}}\times 0.25
{\text{Piirikohtaiset edustajat}}={\text{Perusedustajat}}-{\text{At-large-edustajat}}
{\text{Sitoutuneet PLEO-edustajat}}={\text{Perusedustajat}}\times 0.15
Puoluekokousedustajien jako > Sitoutuneiden edustajien jako > Jako muille hallintoalueille

Alueille, joilla ei ole valitsijamiesääniä, annetaan sen sijaan kiinteä määrä edustajia. Vuonna 2020 Amerikan Samoa, Guam, Pohjois-Mariaanit ja Yhdysvaltain Neitsytsaaret saavat kukin kuusi at-large-edustajaa. Demokraatit ulkomailla saa 12 at-large-edustajaa ja yhden sitoutuneen PLEO:n.
Puerto Ricolle annetaan 44 perusääntä vuonna 2020, minkä jälkeen käytetään samoja kaavoja kuin edellä vaiheessa 3 Yhdysvaltain osavaltioiden kohdalla laskettaessa territorion at-large-, piiri- ja PLEO -edustajia:
{\text{At-large-edustajat}}_{\text{PR2020}}=44\times 0.25=11
{\text{Piirikohtaiset edustajat}}_{\text{PR2020}}=44-{\text{At-large-edustajat}}_{\text{PR2020}}=44-11=33
{\text{Sitoutuneet PLEO-edustajat}}_{\text{PR2020}}=44\times 0.15=6.6\to 7
Puoluekokousedustajien jako > Sitoutuneiden edustajien jako > Bonusedustajat

Demokraattinen puolue myöntää kullekin hallintoalueelle bonusedustajia kahden tekijän perusteella: ajoitus ja ryhmittyminen. Ajoituskriteeri perustuu siihen, milloin osavaltiossa järjestetään esivaalit/osavaltiokokoukset, ja ne osavaltiot, joissa kilpailut ajoittuvat touko- ja kesäkuulle, saavat suuremman bonuksen. Ryhmittely edellyttää, että kolme tai useampi naapuriosavaltio aloittaa vaalit samana päivänä.
Myönnetty bonus on tällöin hallintoalueen edustajien prosentuaalinen lisäys (pyöristettynä lähimpään kokonaislukuun). Neljäsosa bonuksen saaneista valtuutetuista nimetään piiriedustajiksi ja loput kolme neljäsosaa at-large-edustajiksi.
Bonukset ovat:
Ajoitusvaihe 1 (ennen huhtikuuta): Ei bonusta
Ajoitusvaihe 2 (huhtikuu): 10 prosentin lisäys
Ryhmittyminen: 15 prosentin lisäys
Sekä ajoitusvaihe 2 että ryhmittyminen: 25 prosentin lisäys
Ajoitusvaihe 3 (toukokuu ja kesäkuu): 30 prosentin lisäys
Sekä ajoitusvaihe 3 että ryhmittyminen: 35 prosentin lisäys
Puoluekokousedustajien jako > Sitoutuneiden edustajien jako > Edustajien myöntäminen ehdokkaille

Kunkin esivaalin ja osavaltiokokouksen tulosten perusteella ehdokkaat saavat valtuutetut suhteellisen edustuksen mukaan, jossa ehdokkaat, jotka saavat vähintään 15 prosenttia osavaltion äänistä, jakavat edustajat suhteessa osavaltion äänimäärään (ne, jotka saavat alle 15 prosenttia osavaltion äänistä, eivät saa yhtään valtuutettua). Piirikohtaiset edustajat jaetaan suhteellisesti kunkin piirin äänimäärän perusteella, ja sekä at-large- että PLEO -edustajat jaetaan suhteellisesti osavaltion äänimäärän perusteella.
Puoluekokousedustajien jako > Sitoutuneiden edustajien jako > Superedustajat

Superedustaja on demokraattisen puolueen kansalliseen puoluekokoukseen osallistuva sitoutumaton valtuutettu, joka saa paikan automaattisesti ja joka valitsee itse, ketä hän äänestää. Superedustajia ovat muun muassa vaaleilla valitut virkamiehet sekä puolueaktiivit ja -virkamiehet. He muodostavat hieman alle 15 prosenttia kaikista kokousedustajista.
Superedustajat jakautuvat neljään kategoriaan:
Demokraattien kansallisen komitean vaaleilla valitut jäsenet
Demokraattikuvernöörit, mukaan lukien territorioiden kuvernöörit ja Washington D.C.:n pormestari
Demokraattiset kongressiedustajat, varjoedustajat ja Yhdysvaltain edustajainhuoneen äänioikeudettomat jäsenet
Arvostetut puoluejohtajat (nykyiset ja entiset presidentit, varapresidentit, kongressin johtajat ja DNC:n puheenjohtajat)
Demokraattien superedustajat voivat vapaasti tukea ketä tahansa presidenttiehdokasta. Demokraattien kansallinen komitea sopi 25. elokuuta 2018 vähentävänsä superedustajien vaikutusvaltaa estämällä heitä yleisesti äänestämästä ensimmäisessä äänestyksessä demokraattien kansallisessa puoluekokouksessa ja sallimalla heidän äänensä vain, jos ehdokkuus on kiistanalainen.
Käännös suomeksi